จงเสนอไอเดีย มาร์เก็ตเพลสด้านแฟชั่นและความงามหน้าใหม่จะเข้ามาแทนที่ Zalora มีความเป็นไปได้หรือไม่
Zarola ซึ่งเป็นการลงทุนของบริษัท Rocket Internet พบเจอกับปัญหาในภูมิภาคเอเชียตะวันออกเฉียงใต้ตั้งแต่เปิดให้บริการในปี 2555 โดย Zalora ในประเทศไทยและเวียดนามถูกซื้อโดยเซ็นทรัล กรุ๊ปด้วยราคาที่ต่ำและครึ่งหนึ่งของบริษัทถูกขายให้กับ Ayala real estate group ที่ประเทศฟิลิปปินส์

พร้อมยังมีข่าวลือที่ว่า Zalora ที่ประเทศอินโดนีเซียกำลังหาทางออกผ่านผู้ค้าปลีกท้องถิ่นอย่าง MAP แต่ข่าวนี้ถูกปฏิเสธทันที

ปัจจัยอื่นที่ทำให้บริษัทประสบปัญหาได้แก่ ร้านค้าที่ขายทางสื่อโซเชียล มีเดีย อย่าง Facebook, Instagram และ LINE ที่แข่งขันกันทางราคา ความหลากหลายของสินค้าและแบรนด์ส่วนใหญ่ถูกควบคุมโดยกลุ่มบริษัทค้าปลีกยักษ์ใหญ่อย่างเซ็นทรัล MAP ในประเทศอินโดนีเซียและ SSI Group ในประเทศฟิลิปปินส์ ซึ่งยากสำหรับ Zalora ที่จะผันตัวเองไปเป็นมาร์เก็ตเพลสสำหรับแบรนด์พรีเมี่ยมอย่าง ASOS

ความท้าทายของ Zalora ได้สร้างช่องว่างให้แก่มาร์เก็ตเพลสแฟชั่นที่ใช้มือถือเป็นหลัก (Mobile-first fashion marketplace) ที่เล็งเห็นถึงโอกาสท่ามกลางอำนาจของอีคอมเมิร์ซรายใหญ่อย่าง Lazada และ Shopee

จากบทเรียนของ Amazon ในความพยายามที่จะขายแบรนด์แฟชั่นระดับพรีเพี่ยมในประเทศสหรัฐอเมริกา แบรนด์ระดับพรีเมี่ยมมักไม่นิยมขายของบนแพลตฟอร์มแบบแมส (Mass platform) เพราะสินค้าของพวกเขาอาจจะถูกวางขายข้างๆผงซักฟอกและเครื่องซักผ้าก็เป็นได้

กรณีเดียวกับที่ประเทศจีน ซึ่ง Tmall และ JD ต้องใช้พละกำลังมหาศาลเพื่อดึงดูดแบรนด์แฟชั่น โดยในเดือนตุลาคม JD เปิดตัว TopLife ซึ่งเป็นแพลตฟอร์มสินค้าระดับพรีเมี่ยมเพื่อสร้างประสบการณ์การใช้จ่ายแบบ High-end ที่แบรนด์ระดับบนอยากได้ ตามมาติดๆด้วย Alibaba ที่เปิดตัว Luxury Pavilion ซึ่งเป็นแผนกหนึ่งใน Tmall ที่คัดสรรแบรนด์หรูอย่าง Burberry และ Hugo Boss มาวางขาย

คลื่นลูกใหม่ของแฟชั่นมาร์เก็ตเพลสในภูมิภาคเอเชียตะวันออกเฉียงใต้อย่าง Zilingo ที่เพิ่งได้รับเงินทุนระดับ Series B มูลค่า 18 ล้านเหรียญและ Goxip สตาร์ทอัพจากฮ่องกงที่ได้รับเงินทุนระดับ Series A มูลค่า 5 ล้านเหรียญที่วางแผนจะเข้าสู่ประเทศไทย ในส่วนของประเทศอินโดนีเซียก็มี LYKE ที่ก่อตั้งโดยอดีตประธานเจ้าหน้าที่ทางการตลาดของ Zalora ด้วยประโยชน์และโอกาสที่ social commerce ขับเคลื่อนแฟชั่น ผู้เล่นรายใหม่จะสามารถมอบองค์ประกอบทางโซเชียลใหม่ๆอย่าง chat, content และเครือข่ายของ influencer ที่จะชดเชยต้นทุนการสร้างลูกค้าที่เพิ่มขึ้น
การวิเคราะห์ทางการเงิน & เศรษฐศาสตร์การเงิน,ตลาดการเงิน & ผลิตภัณฑ์และบริการทางการเงิน